Pedro Maria Lasarte

Pedro Maria Lasarte Olasagasti, Portuetxeko apaiza bezala ezaguna (Donostia, ? - Paris, 1894), gipuzkoar apaiz karlista izan zen, Karlos VII.a erregegaiaren kapilaua. Frantzian urrezko erbestea ezagutu omen zuen, Loirako Chateau d´Usseé gazteluan. Hiltzeko Parisera eraman zuten. Hil ondoren Donostiako San Bartolomeko hilerrian lurperatu zuten eta, hori itxi zutenean, haren gorpuzkinak Polloera eraman zuten. Portuetxe Donostiako Ibaeta auzunean dagoen XVI. mendeko baserri zaharra da eta bertan jaio omen zen Lasarte apaiza; hortik datorkio ezizena. Haren biografiari buruz informazio gutxi dago baina ezaguna da Santa Kruz apaizarekin izan zuen liskarraren gertaera.

 Bibliografia 
 Felix Ibargutxi: "Historias del viejo Portuetxe". Diario Vasco, 2014-02-28. Ibaeta Jaiak gehigarria, 8-9 or.

Kategoria:Euskal Herriko karlistak
Kategoria:Bigarren Karlistaldiko biografiak
Kategoria:Gipuzkoako apaizak
Kategoria:Donostiarrak
Kategoria:Parisen hildakoak
Kategoria:Polloeko hilerrian lurperatutakoak